О Б Щ И Н С К И  С Ъ В Е Т  гр. БОЖУРИЩЕ, СОФИЙСКА ОБЛАСТ

Н А Р Е Д Б А  №1

ЗА  ОБЩЕСТВЕНИЯ  РЕД  НА  ТЕРИТОРИЯТА  НА

ОБЩИНА БОЖУРИЩЕ

ГЛАВА ПЪРВА
ОСНОВНИ ПОЛОЖЕНИЯ. ЦЕЛ
Чл. 1 (1) Тази наредба се уреждат отношенията, свързани с обществения ред, с оглед осигуряване спокойствието и условията на труд и отдих на гражданите на община Божурище. Поддържането на естетическия  вид на община Божурище и опазване на общественото имущество, предназначено за общо ползване.

(2) Наредбата определя правомощия на общинската администрация, общински инспекторат и задълженията на гражданите, на ръководителите на учрежденията, обществените организации и на търговците, свързани с осъществяването на дейностите и целите за развитие на община Божурище.
Чл. 2 Наредбата има за цел осигуряването на:

1. Спокойствието и нощната почивка на гражданите;
2. Обществен ред на места за общо ползване, държавни, общински, културни и увеселителни заведения, заведенията за обществено хранене, обектите за търговия и услуги и сгради с режим на Етажна собственост. 
3. Ред за осъществяване на търговска дейност;
4. Безопасното движение по улиците и пътищата, превозът на пътници и редът на паркиране на превозни средства;
5. Чистотата и хигиената в населените места; извършване на строителни и ремонтни работи;
6. Опазване на общинските имоти, предназначени за общо ползване

7. Редът и културата на поведение на обществените места.

8. Опазване на обществения ред и чистотата при провеждането на събрания, митинги и манифестации и други масови прояви

Чл. 3 С наредбата се създават условия за превенция на нарушенията на обществения ред и се определят вида и размера на санкциите за техните извършители.

ГЛАВА ВТОРА
ОСИГУРЯВАНЕ НА СПОКОЙСТВИЕ И НОЩНАТА ПОЧИВКА НА ГРАЖДАНИТЕ
Чл. 4 (1) Жителите и гостите на Община Божурище организират или участват в увеселителни, обществени прояви на територията на общината, като се съобразяват със спокойствието и нощната тишина на гражданите.

(2) Забранява се:

1. провеждането на сватбени, семейни и други частни събирания на места общинска собственост, като тротоари, площади, улици, междужилищни пространства, градинки, паркове и други територии, както и в открити частни имоти, с който се нарушава общественото спокойствие на гражданите.
2. поставянето на външни озвучителни уредби извън туристическите и други обекти.

(3) Който нарушава спокойствието и нощната тишина на обществени места, с изключение на разрешените по реда на тази Наредба, се глобява за първо нарушение от 50 до 100 лв. 
При повторно нарушение виновното лице се глобява в размер от 100 до 500 лева.
Чл. 5 (1) Жителите и гостите на община Божурище могат да: 
1. Организират или да участват в частни увеселителни прояви на територията на общината;

2. Да ползват озвучителни системи, шумни уреди или машини;

3. Да задоволяват свои битови потребности;

4. Да извършват ремонтни дейности;

5. Да свирят на музикални инструменти и/или да пеят за обучение, да репетират, преподават и музицират и 
6. да извършват всякакви шумни дейности, като се съобразяват със спокойствието, нощната тишина и шума от извършваните дейности да не пречи  на  съседи и обитатели.
 (2) Извършването на описаните в ал.1 дейности в жилищните сгради и в близост до тях могат да се осъществяват само от 8.00 часа до 14.00 часа и от 16.00 до 22.00 часа в делничните дни, и от 9.00 часа до 14.00 часа и от 16.00 до 23.00 часа в празничните и почивните дни, по изключение и в останалите часове на денонощието при изрично съгласие на засегнатите обитатели и съседи и писмено уведомление, подадено до кмета на община Божурище.

(3) С изключение от тази забрана се ползва извършването на дейности по организиране на сметосъбиране и сметоизвозване на битови отпадъци, както и механизирано метене и миене на общински пътища и улици.
(4) Който извършва ремонтни дейности, задоволява свои или чужди битови потребности, ползва шумни уреди и машини, озвучителни системи, вика, пее, говори високо или извършва всякакви дейности по алинея първа, чрез които нарушава спокойствието или нощната тишина на засегнати съседи или обитатели, се глобява за първо нарушение в размер от 50 до 100 лева. При повторно нарушение на виновното лице се налага глоба в размер от 100 до 500  лева, като при всяко следващо нарушение размерът на санкцията се увеличава, но не може да надхвърля максималната определена за този вид нарушение.
Чл. 6 /отм. с решение №1025 на АССО по адм. дело №503/2020г./ (1) Шумни дейности: промишлена, складова, търговска и др. в жилищните сгради с режим на Етажна собственост (ЕС), се разрешава само след писмено съгласие на собствениците/наемателите/обитателите на етажната собственост, които имат законово основание да участват във взимането на решения и решение на Общото събрание на ЕС при спазване на съответните законови изисквания. Разрешението се издава от кмета на община Божурище, след представяне на горецитираните документи.
(2) Който извършва дейност по ал.1 без издадено разрешение, за първо нарушение се глобява в размер от 50 до 100 лева. При повторно нарушение на виновното лице се налага глоба в размер от 100 до 500  лева. Когато дейността се извършва от юридическо лице,  налага му  се имуществена санкция в размер от 200 до 1000 лева. като за всяко следващо нарушение санкцията се увеличава, но не може да надхвърля максималната определена такава за този вид нарушение.

ГЛАВА ТРЕТА
РЕД ЗА ОСЪЩЕСТВЯВАНЕ НА ТЪРГОВСКА ДЕЙНОСТ
Чл.7 (1) Търговия и услуги се извършват в определените за целта места,  включително и в преместваеми обекти, от лица със съответна правоспособност, надлежна регистрация или разрешение, когато се изискват по закон и наредба приета от ОбС Божурище. 

(2) Който извършва търговска дейност или предоставя услуги без да има съответна правоспособност, надлежна регистрация или разрешение, незабавно преустановява дейността си. Виновното лице се глобява в размер от 50  до 250  лева.

(3) Който продава в нарушение на ал. 1 - месо, риба, месни и тестени изделия, непакетирани сладкарски произведения, закуски, мляко и млечни продукти, наливен алкохол незабавно преустановява дейността си. Виновното лице се глобява в размер от 50 лева до 550  лева.

(4) Когато търговската дейност се извършва или услугата се предоставя от юридическо лице извън определените за това места или по начин, извън  определения от закон или наредба, на извършителя  се налага имуществена санкция в размер от 300  до 1000  лева. 

Чл. 8 (1) Всички лица, заети с амбулантна или подобна търговия или услуги, след приключване на работа да извеждат подвижните щандове извън определеното им място за дейност и почистват мястото, което са ползвали в радиус не по-малко от 2 метра.

(2) Който не почисти мястото, което е ползвал или мястото посочено му от съответния общински служител или упълномощено от кмета лице, се глобява в размер от 50 до 150 лева или при отказ да плати глобата и да почисти, на виновното лице се налага глоба в размер от 250  до 1000  лева.

Чл. 9 (1) Ръководителите (управители, директори и др.) на организациите, търговските дружества и едноличните търговци осигуряват незабавното прибиране на вещи, стоките и всички видове амбалаж, след разтоварването им пред търговските обекти, заведения за обществено хранене и други.

(2) Който допусне неприбиране на стоки, амбалаж и др. вещи след разтоварването им пред съответния търговски обекти, заведение за обществено хранене и други, му се налага административна санкция – глоба в размер от 50 до 150 лева. При отказ да плати глобата и да прибере вещите, стоката или амбалажа, на виновното лице се налага глоба в размер от 250  до 1000  лева.
(3) На юридическо лице, допуснало системно не прибиране на вещи, стоки, амбалаж до съответния търговския обект, заведение за обществено хранене и други който обект държи, ползва, управлява, се налага имуществена санкция в размер от 1000 до 5000 лева. 

Чл. 10 (1) Работното време на обектите за търговия и туризъм се определя от собственика, ползвателя (държателя) му, който е длъжен да го обяви в Община Божурище. На видно място в обекта се поставя четлива табелка с работното време, адрес и телефон на отговорника. 

(2) Режима на работа на заведенията за обществено хранене и развлечения е в съответствие с лятно и зимно работно време, както следва: 


1.  зимен период - 01.11. - 30.04 – до 23:00 часа;


2.  летен период - 01.05. – 30.10. – до 24:00 часа.

3. за непрекъснато работно време се изисква разрешение от кмета на общината.

 (3) Който не постави на видно място в обекта четлива табелка с работното време, адрес и телефон на отговорника, или не спазва режима на работа по ал.2 на място се глобява в размер от 100 до 500 лева. При повторно нарушение, не поставяне на табелка, или при отказ да плати наложената му глоба, на лицето което е собственик, държател или наемател на обекта, се налага имуществена санкция или глоба в размер от 500 до 1000  лева.

Чл. 11 (1) Спиртни напитки и тютюневи изделия се продават и/или сервират само на лица навършили пълнолетие в състояние да контролират и разбират свойството и значението на своите действия.

(2) Който продава или сервира спиртни напитки и тютюневи изделия на лица под 18 години или на лица във видимо нетрезво или дрогирано състояние се глобява в размер от 150 до 250 лева. При повторно нарушение на виновното лице се налага глоба в размер от 250 до 500  лева.
(3) Собственикът или управителят на заведение, в което се продават или сервират спиртни напитки и/или тютюневи изделия на лица под 18 години, се глобява с 150 лева. При повторно нарушение на виновното лице се налага глоба в размер от 250  до 1000  лева.
Чл. 12 (1) След 20.00 ч. родителите, настойниците, попечителите и други лица, които полагат грижи за деца, са длъжни да придружават децата на обществени места, ако детето не е навършило 14-годишна възраст, и след 22.00 ч. ако детето е навършило 14-годишна възраст, но не е навършило 18 – годишна възраст.
(2) В случай, че родителите, попечителите и други лица, които полагат грижи за дете, не могат да го придружат на обществено място след 22.00 ч., ако детето е навършило 14-годишна възраст, но не е навършило 18г., са длъжни да осигурят пълнолетно дееспособно лице за негов придружител.
(3) При нарушение на разпоредбите на ал. 1 и ал.2, нарушителите /родител, настойник, попечител, лице, полагащо грижи за дете/ се налага санкция – глоба в размер от 50 до 150 лева. При повторно нарушение лицето се санкционира в размер от 200 до 500 лева.

(4) Деца ненавършили 16 години могат да посещават питейни заведения, дискотеки, интернет клубове и др. подобни обществени заведения за времето от 09.00 часа до 20.00 часа за периода 1-ви октомври до 31-ви май; и от 08.00 часа до 22.00 часа за периода от 01 юни до 31 август без придружител. 
(5) При нарушаване на разпоредбите на ал.4, виновните лица /родител, настойник, попечител, лице, полагащо грижи за дете/ се санкционират с глоба в размер от 50 до 150 лева. При повторно нарушение глобата е в размер от 150 до 500 лева.

Чл. 13 (1) Продажбата на алкохол и тютюневи изделия се извършва само в регистрирани търговски обекти и категоризирани заведения за хранене и развлечения.

(2) Който продава алкохол и тютюневи изделия извън регистрираните търговски обекти и категоризираните заведения за хранене и развлечения се глобява в размер от 100 до 500 лв. При повторно нарушение на нарушителя се налага глоба в размер от 500 до 2000 лв.

ГЛАВА ЧЕТВЪРТА
ОБЩЕСТВЕН РЕД НА МЕСТА ЗА ОБЩО ПОЛЗВАНЕ, ДЪРЖАВНИ, ОБЩИНСКИ, КУЛТУРНИ И УВЕСЕЛИТЕЛНИ ЗАВЕДЕНИЯ, ЗАВЕДЕНИЯТА ЗА ОБЩЕСТВЕНО ХРАНЕНЕ, ОБЕКТИТЕ ЗА ТЪРГОВИЯ И УСЛУГИ И СГРАДИ С РЕЖИМ НА ЕС
Раздел първи
Обществен ред в сгради с режим на Етажна собственост

Чл. 14 (1) Общественият ред в сгради с режим на ЕС се осигурява съобразно действащото законодателство и Вътрешните правила за обществен ред в съответната етажна собственост.
 (2) При възможност, жилищата и другите обекти в сградите се снабдяват с локални сигнално-охранителни устройства.

(3) Забранява се складиране на битови отпадъци и предмети в общите части на жилищните сгради /стълбищни клетки, входове и изходи/ и/или тавани, подпокривни пространства, мазета, шахти и др., които се поддържат свободни и проходими. 

(4) Който, въпреки забраната на ал.3, складира битови отпадъци и предмети в общите части на жилищните сгради /стълбищни клетки, входове и изходи/ и/или тавани, подпокривни пространства, мазета, шахти и др. за първо нарушение се глобява в размер от 50 до 100 лева. При повторно нарушение на виновното лице се налага глоба в размер от 100 до 500  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
Раздел втори
Обществения ред в държавните, общински, културни и увеселителни заведения, заведенията за обществено хранене, обектите за търговия и услуги
Чл. 15 (1) Гражданите спазват добрите нрави и обществения ред в държавните, общински, културни и увеселителни заведения, заведенията за обществено хранене, обектите за търговия и услуги.
(2) Нарушителите на обществения ред в държавните, общински, културни и увеселителни заведения, заведенията за обществено хранене, обектите за търговия и услуги, се отстраняват от техните служители, а при нужда със съдействието на органите на МВР, след подаден за целта сигнал.

(3) Гражданин, който на обществено място не спазва добрите нрави, като си послужи с непристойни изрази /нецензурни думи или изрази/ и/или жестове, предизвиква скандали, обижда граждани или служебни лица на личностна, професионална, верческа, религиозна, по отличителни белези и външен вид и др., за първо нарушение се глобява в размер от 50 до 150 лева. При повторно нарушение на виновното лице се налага глоба в размер от 150 до 1000  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
Раздел трети
Обществен ред на места за общо ползване

Чл. 16 (1) Хазартни игри се извършват в специално предназначените за целта игрални заведения.

(2) Който участва в хазартни игри на обществено място извън предназначените за това заведения, се глобява в размер от 50 до 150 лева. При повторно нарушение на виновното лице се налага глоба в размер от 150 до 1000  лева, за всяко следващо нарушение санкцията се увеличава, но не може да надхвърля максималната определена такава за този вид нарушение.
(3) Който организира хазартни игри на обществено място извън предназначените за  целта заведения, се глобява в размер от 150 до 500 лева и се изземват всички вещи, чрез които се осъществява хазартната игра. При повторно нарушение на виновното лице се налага глоба в размер от 500 до 5000  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
(4) Ако хазартните игри се организират или осъществяват от юридическо лице,  се налага имуществена санкция в размер от 1000  до 10 000  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
Чл. 17 (1) Юридическите и физическите лица могат да придобиват, съхраняват, носят и употребяват взривни вещества, огнестрелни оръжия и боеприпаси за охрана, самоохрана, граждански, ловни, спортни и културни цели, както и да търгуват с пиротехнически средства, предназначени за увеселителни цели, само при условията и реда на Закон за контрол над взривните вещества, огнестрелните оръжия и боеприпасите и действащото законодателство. Нарушителите се предават на органите на полицията.
(2) Който държи, хвърля, възпламенява бомбички или други запалителни и избухливи предмети и смеси, както и този, който пали огън и хвърля неугасени предмети на места за обществено ползване, улици паркове и други,  се глобява в размер от 50 до 250 лева и се изземват вещите, с които е извършено деянието.
(3) Когато извършителят на деянието е запретен, малолетен или непълнолетен, лицето се предава на негов родител, настойник, попечител или на лице което отговаря за него, на което/който се налага глоба в размер от 50 до 250 лв.
(4) При повторно нарушение на виновното лице се налага глоба в размер от 250 до 1000  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
ГЛАВА ЧЕТВЪРТА
БЕЗОПАСНОСТ И РЕД НА ДВИЖЕНИЕ ПО УЛИЦИТЕ И ПЪТИЩАТА, ПРЕВОЗ НА ПЪТНИЦИ И РЕД НА ПАРКИРАНЕ НА ПРЕВОЗНИ СРЕДСТВА
Чл. 18 (1) Забранява се:
1. движението, паркирането и престоя на пътни превозни средства /ППС/ по тротоари, пешеходни алеи на паркове и градини, засадени и озеленени площи, пешеходни зони и дворове на учебни и детски заведения, детски площадки и площадки за отдих;

2. паркирането и престоя по улици, тротоари и зелени площи на отчислени, изоставени и разкомплектовани ППС на територията на община Божурище;

Собствениците на излезли от употреба ППС, след отчисляването им са длъжни да ги предадат на вторични суровини или да ги оставят на определените за това места съгласно Наредбата за управление на отпадъците на територията на община Божурище;
3. ограждането на тротоари и части от улици, алеи, площади и други, поставянето на съоръжения и маркировки (графични, цифрови и други обозначения) върху същите, без съответното писмено разрешение от Кмета на община Божурище или упълномощено от него лице;

4. изместването на пътни съоръжения, ограничаващи преминаването на ППС по улици, площади и др.;

5. местодомуването на товарни автомобили над 12 тона, автоцистерни, автобуси, строителни машини и техника по улици, площади и в близост до жилищни сгради. На територията на община Божурище има наличен общински паркинг, които осигурява определен брой паркоместа за местодомуване на товарни машини и автобуси. Със заповед на кмета на община Божурище могат да бъдат определени и други места за домуване на тежкотоварна техника;
6. движението на ППС с животинска тяга на територията на град Божурище. Собственикът на такова ППС следва да го регистрира по реда на Закона за движение по пътищата;
7. в превозните средства на общинския пътнически транспорт: пътуването на лица със силно замърсено облекло, създаващо неудобство за останалите пътници и/или в явно нетрезво състояние; консумирането на храни и напитки; превозването на строителни материали, леснозапалими, взривоопасни, токсични и други вещества, обемисти предмети, както и на животни, застрашаващи живота и здравето на гражданите;
8. провеждането без разрешение на състезания на автомобили, мотоциклети и други МПС;

(2) За нарушенията по ал. 1 се предвиждат санкции, както следва:
1. По точки 1 и 2 се предвижда глоба в размер от 100 до 500 лева за първо нарушение и от 500 до 2000 лева, като за всяко следващо глобата се увеличава, но не може да надхвърля максимално определената за същото;

2. По точки 3 и 4 се предвижда глоба в размер от 100 до 500 лева за първо нарушение и от 500 до 3000 лева, като за всяко следващо глобата се увеличава, но не може да надхвърля максимално определената за същото;

3. По точка 5 се предвижда санкция в размер от 200 до 1000 лева за първо нарушение и от 1000 до 3000 лева,  като за всяко следващо глобата се увеличава, но не може да надхвърля максимално определената за същото;

4. По точка 6 се предвижда санкция в размер от 50 до 100 лева за първо нарушение и от 100 до 500 лева,  като за всяко следващо глобата се увеличава, но не може да надхвърля максимално определената за същото;

5. По точка 7 се предвижда санкция в размер от 50 до 100 лева за първо нарушение и от 100 до 500 лева,  като за всяко следващо глобата се увеличава, но не може да надхвърля максимално определената за същото;

6. По точка 8 се предвижда санкция в размер от 200 до 500 лева за първо нарушение и от 500 до 2000 лева,  като за всяко следващо глобата се увеличава, но не може да надхвърля максимално определената за същото;


Чл.19 (1) Разрешената скорост по улиците на територията на община Божурище да е съгласно Закона за движение по пътищата, в районите на училищата, детските градини и площадките за игра на децата, скоростта на МПС – та да е съгласно въведената организация на движението.

(2) При нарушение на разпоредбата на ал. 1, нарушителят се санкционира с глоба в размер от 50 до 200 лева за първо нарушение и за второ нарушение от 200 до 1000 лева,  като за всяко следващо санкцията се увеличава, но не може да надхвърля максималната определена такава за този вид нарушение.
Чл. 20 (1) Движението на велосипеди вечер и по здрач се осъществява с изправни светлоотразителни знаци или фарове.

(2) Който управлява велосипед вечер или по здрач без изправни фарове или светлоотразителни знаци се наказва с глоба от 50 до 100 лв. Малолетен или непълнолетен се предава на негов родител, настойник, попечител или лице, което отговаря за него и на него се налага предвидената глоба.
Чл. 21  (1) Спрените от движение моторни превозни средства следва да бъдат паркирани в гаражи, в дворната част на строителните парцели и имоти за индивидуално ползване, както и в обособените за тази цел обществени паркинги /ако има такива/. 
(2) Длъжностни лица, определени от кмета на община Божурище, със съдействието на органите на МВР, установяват собствениците на превозните средства, паркирани извън определените за това места и независимо от наложената им административна санкция, връчват предписание за преместване на превозното средство в 14-дневен срок.

(3) При неизпълнение на предписанието, въз основа на констативен акт, длъжностните лица по предходната алинея докладват на кмета на общината и той издава заповед за вдигане на превозното средство.

(4) Заповедта на Кмета на община Божурище по ал. 1 се изпълнява за сметка на собственика.
(5) Предходните алинеи се прилагат и когато собственикът е неизвестен, или макар известен, не може да бъде уведомен, поради трайно отсъствие от страната или по други обективни причини.  В тези случаи към констативния акт се прилага служебна записка и /или други документи, удостоверяващи извършените действия и констатации по издирването на собственика. 

(6) Който не изпълни предписание по ал.2 се глобява в размер от 50 до 250 лева. При отказ да плати глобата, или при повторно нарушение на виновното лице се налага глоба в размер от 250 до 1000  лева.
ГЛАВА ПЕТА
ОПАЗВАНЕ И ПОДДЪРЖАНЕ ЧИСТОТАТА НА ТЕРИТОРИЯТА НА ОБЩИНАТА. 
РЕД ЗА ИЗВЪРШВАНЕ НА СТРОИТЕЛНО-РЕМОНТНИ РАБОТИ
Чл. 22 (1) Жителите и гостите на община Божурище са длъжни да опазват и подържат в естетически вид терените за обществено ползване, като площади, паркове, градинки, тревни площи и терени, отредени за озеленяване.

 (2) Жителите и гостите на община Божурище са длъжни да се грижат за чистотата на територията на общината и спазват определения с Наредбата за управлението на отпадъците на територията на община Божурище и действащото законодателство ред за: предаването, събирането, превозването, претоварването, обезвреждането, разделното събиране и оползотворяването на опасни, промишлени, метални, битовите и строителни отпадъци.
Чл. 23 (1) Забранява се изтупване, изтърсване, изхвърляне на отпадъци, изливане на вода и други течности от балконите на сгради в режим на ЕС.

(2) Който изтупва, изтърсва, изхвърля отпадъци, излива вода и други течности от балконите на сгради с режим на ЕС се глобява в размер от 50 до 250 лева. 
(3) При отказ да плати наложената глоба или при повторно нарушение на лицето се налага глоба в размер от  260  до 1000  лева, като за всяко следващо нарушение санкцията се увеличава, но не може да надхвърля максималната определена такава за този вид нарушение.
Чл. 24 (1) Забранява се извършване на строително-ремонтна или строително - монтажна дейност, без да са издадени необходимите за това строителни книжа, както и без да е открита, предвидената в ЗУТ, строителна площадка и без да са поставени предпазни ограждения на площадката, които да ограничат достъпа на гражданите, с цел опазване на живота и здравето им.

(2) Който извършва описаните в ал.1 СРР и СМР, без да се е снабдил с необходимите за това строителни книжа и други необходими документи, следва незабавно да преустанови дейността и се глобява в размер от 100 до 500 лева. 
(3) При неизпълнение на предписанията и/или отказ да плати наложената глоба, на лицето /нарушител/ се налага глоба в размер от 500  до 1000  лева. 
(4) Ако строително-ремонтна или строителна дейност се извършва от юридическо или физическо лице, на лицето се налага имуществена санкция  в размер от 1000  до 5000  лева.

Чл. 25 (1) Забранява се стоварване и съхраняване на строителни разтвори и материали на общински терени без изричното писмено разрешение на Кмета на общината и без обезопасяването им чрез поставянето им в съдове, контейнери и нарочни площадки; 

(2) Който стоварва и/или съхранява строителни разтвори и/или материали,  на общински терени без разрешението на Кмета на общината и без обезопасяването им чрез поставянето им в съдове, контейнери и нарочни площадки, незабавно изпълнява дадено му от администрацията предписание за премахване на същите и му се налага санкция глоба в размер от 50 до 250 лева. При повторно нарушение или отказ да изпълни предписанието и/или да плати глобата, на лицето /нарушител/ се съставя
 акт за установяване на нарушение и се налага санкция глоба в размер от 250 до 1500 лева.
(3) На юридическо или физическо лице, допуснало негови работници или служители да стоварват и/или съхраняват строителни разтвори и/или материали,  на общински терени без разрешението на Кмета на общината и без обезопасяването им чрез поставянето им в съдове, контейнери и нарочни площадки, се налага имуществена санкция в размер от 250 до 1500 лева.

Чл. 26 (1) Физическите и юридическите лица са длъжни да възстановят естетическия вид на използваните строителни площадки, както и причинените на околната среда щети след окончателното завършване на осъществяваните от тях СРР и/или СМР; 

(2) На лице, което не възстанови естетичния вид на използваните строителни площадки и причинените на околната среда щети в тридневен срок след окончателното завършване на строителната или строително-монтажната дейност се съставя акт, след което се глобява или му се налага имуществена санкция в размер от 1000 до 5000 лева.
Чл. 27 (1) Забранява се отвеждането на води от строителни площадки или бетонни възли в отводнителните и канализационните шахти, както и в коритата на реките и водните басейни на територията на община Божурище; 

(2) Собственик, наемател и/или технически ръководител на обект, който допусне отвеждането на води от строителни площадки и/или бетонни възли в отводнителните и канализационните шахти, както и в коритата на реките и водните басейни на територията на община Божурище, следва незабавно да преустанови нарушението и му се налага санкция глоба в размер от 50 до 500 лева. При неизпълнение на предписанието и/или отказ да плати наложената му глоба, на лицето се налага глоба в размер от 500 до 1000  лева.
(3) На юридическо или физическо лице, допуснало негови работници или служители да отвеждат води от строителни площадки или бетонни възли отводнителните и канализационните шахти, както и в коритата на реките и водните басейни на територията на община Божурище, се налага имуществена санкция в размер от 1000 до 5000 лева.

Чл. 28 (1) Забранява се поставяне без разрешение от Община Божурище на палатки, шатри, фургони и временни съоръжения на общински терени, извън районите на строителните площадки. 

(2) Който постави без разрешение от Община Божурище на фургони или временни съоръжения на общински терени, извън районите на строителните площадки, следва незабавно да премести фургоните или временните съоръжения и му се налага имуществена санкция глоба в размер от 50 до 500 лева. 
(3) При отказ да премахне фургоните или съоръженията по ал.1 и/или да заплати наложената му санкция по ал.2, или при повторно нарушение, на виновното лице се налага глоба в размер от 500  до 1000  лева.
(4) На юридическо лице, допуснало негови работници или служители да поставят без разрешение от Община Божурище на фургони или временни съоръжения на общински терени, извън районите на строителните площадки, се налага имуществена санкция в размер от 500 до 2000 лева.

(5) При отказ да премахне фургоните или съоръженията по ал.4 и/или да заплати наложената му санкция, или при повторно нарушение, на виновното лице се налага глоба в размер от 1000  до 5000  лева.
Чл. 29 (1) Забранява се извършване без разрешение от Главния архитект на Община Божурище на пътно-ремонтна дейност, прокарване на комуникации и други подобни или въпреки наличието на разрешение, не се спазват нормативно определените в Закона за устройство на територията и Закона за движение по пътищата изисквания за обезопасяване и сигнализация, съгласно предоставен и одобрен от Главния архитект план за временна организация на движението;

(2) На юридическо или физическо лице, което извършва без разрешение от Главния архитект на Община Божурище на пътно-ремонтна дейност, прокарване на комуникации и други подобни или въпреки наличието на разрешение, не са спазени нормативно определените в Закона за устройство на територията и Закона за движение по пътищата изисквания за обезопасяване и сигнализация, съгласно предоставен и одобрен от Главния архитект план за временна организация на движението, се налага имуществена санкция в размер от 500 до 1500 лева.
Чл. 30 (1) Водачите на МПС са длъжни да превозват строителни материали и отпадъци с превозни средства, снабдени с контейнери, или с добре уплътнени каросерии и покривала.

(2)  Който управлява МПС, което не е снабдено с контейнер, неуплътнена каросерия или покривало, с което превозва строителни материали, инертни материали, пръст или отпадъци, се глобява в размер от 50 до 200 лева. 

(3) При повторно нарушение или отказ да плати глобата на водача на МПС се налага глоба в размер от 200  до 500  лева.
(4) На юридическо или физическо лице, допуснало негови работници или служители да превозват строителни материали, инертни материали, пръст или отпадъци с превозни средства, неснабдени с контейнери, или с добре уплътнени каросерии и покривала, се налага имуществена санкция в размер от 500 до 1000 лева.

Чл. 31 (1) Всеки е длъжен да поддържа в чист и прилежен вид тротоарите, алеите, улиците и прилежащите площи към собствените си имоти.
(2) Забранява се съхранението и престоя на: тор, сгур, пръст, строителни материали, битови вещи и др. материали или вещи на тротоарите, алеите, улиците и в зелените площи, детски площадки и площади, паркове и градини.
За автомобилите се забранява престоя на алеите, зелените площи, детските площадки, площади, паркове и градини.
(3) Който държи на тротоар, алея или улица, или е допуснал пред имота на които е собственик, наемател, държател или обитател, да бъдат позиционирани тор, сгур, пръст, строителни материали, битови вещи и др., незабавно следва да премахне или премести на оказано от администрацията място вещите или материалите, и му се налага имуществена санкция в размер на 50 лева. При повторно нарушение или отказ да плати глобата и/или отказ да премести вещите или материалите, на виновното лице се налага глоба в размер на 250 лева.
ГЛАВА ШЕСТА
ЕКСПЛОАТАЦИЯ И ОПАЗВАНЕ НА ОБЩИНСКИТЕ ИМОТИ, ПРЕДНАЗНАЧЕНИ ЗА ОБЩЕСТВЕНО ПОЛЗВАНЕ
Чл. 32 (1)  Забранява се:

1. Отварянето и влизането под какъвто и да е предлог в подземните и надземните инсталационни колектори без писмено разрешение на органите и организациите, които ги стопанисват;

2. Изваждането и снижаването на бордюри без писмено разрешение от общината.

3. Рязането, късането и изкореняването на цветя, дървесни видове и клоните им, както и газенето на обособените тревни площи;

4. Ловенето и унищожаването на полезния дивеч, пойните и други птици, събирането на яйцата им и повреждането на поставените за тях къщички, заслони и хранилки;
5. Ползването на неизправни сградни и площадкови водопроводни инсталации, поливането и миенето на пътните подстъпи, дворовете, превозните средства, балкони, тераси, изпирането на килими, черги, охлаждането на напитки и др. с течаща питейна вода. За тази цел съответните собственици и ползватели могат да ползват местни водоизточници;

6. Ползването на питейна вода за поливане и напояване на овощни, зеленчукови и цветни градини, включително и в дворовете на гражданите;

7. Писането и драскането по сградните фасади, оградите и по пътните съоръжения;

8. Повреждането на некролози, обяви, реклами, афиши и други материали, поставени на определените за тази цел места.

9. Разлепване на печатни материали извън определените за това места.

10. Събарянето, повреждането и разместването на табелки, пейки и съоръжения, поставени в градините, парковете, детските и спортните площадки и на други обществени места;

11. Повреждането на пътните, тротоарните, градинските и паркови настилки и съоръженията; на телефонните обществени апарати, съоръжения и кабини; на заслоните по спирките на обществения транспорт; на обществените чешми, уличните хидранти, уличните, подлезните и парковите осветителни тела и съоръжения; на афишните съоръжения и площи, на скулптурно-декоративните фигури и елементи; на обществените тоалетни, сгради и огради; на противопожарните съоръжения, пътни знаци, табели, указатели, светофари, ограждения, съоръжения, превозни средства, както и на всякакви други общински имоти.

12. Паша на животни в границите на населеното място.

13. Пускане без надзор и повод на кучета и др. домашни любимци извън дворовете и жилищата.

14. изхвърлянето на сгурия от печките в кофите за боклук.

(2) Който наруши някоя от посочените забрани по ал.1 му се налага имуществена санкция глоба в размер от 50 до 250 лева.

(3) Ако с деянието е причинена имуществена вреда, нарушителят отстранява за своя сметка причинената щета или заплаща стойността на увредената вещ по цени, определени от комисия, определена от кмета на общината, но не по-ниски от средните пазарни, по начин и срок оказан му от администрацията на общината.
(4) Който откаже да плати наложената му глоба, откаже да възстанови причинената щета или възстановяването на увредената от него вещ, или извърши повторно нарушение на лицето се налага глоба в размер от  250  до  1000  лева, но с размер на глобата не по-нисък от стойността на увредената вещ.

Чл. 33 Лицата, които повреждат държавни или общински имоти или вещи, когато деянието не съставлява престъпление по Наказателния кодекс на Република България, се наказват по тази наредба, независимо от имуществената отговорност за причинените вреди.

Чл. 34 (1) При отстраняване на аварии, изграждане, полагане, подмяна на водопроводни и други инфраструктурни съоръжения под елементи на транспортната техническа инфраструктура,  съответните експлоатационни дружества са длъжни за своя сметка да възстановят пътната и пешеходната настилка, като осигурят необходимата устойчивост срещу пропадане на съоръженията и в съответствие с инструкциите за определени видове работи.
(2) При сигнал за авария съответните експлоатационните дружества в срок от 24 астрономични часа са длъжни да уведомят администрацията на общината и да отстранят аварията в срок от 48 астрономични часа, но не по-късно от 72 астрономични часа.

(3) Когато в администрацията на общината постъпи сигнал за авария на съответното експлоатационно дружество се посочва срок за отстраняването й
(4) За неизпълнение на задължение по ал.1 в срок, съгласно изискванията на закона се налага имуществена санкция в размер от 5000 до 25 000 лева, .

(5) За неизпълнение на задължение по ал.2 се налага имуществена санкция в размер от 100 до 500 лева.
ГЛАВА СЕДМА
РЕД И КУЛТУРА НА ПОВЕДЕНИЕ НА ОБЩЕСТВЕНИ МЕСТА
Чл. 35 (1) Жителите и гостите на община Божурище са длъжни на обществени места да спазват общоприети норми на култура и поведение.

(2) Който на обществено място си послужи с непристойни думи и/или изрази или жестове, предизвиква скандали, обижда граждани или служебни лица на личностна основа, по външни белези, на религиозна основа на професионални качества и всички други изрази, накърняващи по някакъв начин правата и интересите на гражданите и/или длъжностните лица, се глобява в размер от 50 до 250 лв.

(3) При повторно нарушение, отказ за плащане на глобата и/или при не преустановяване извършване на нарушението на лицето се налага глоба в размер от 250 до 500 лева.
Чл. 36 (1) Собствениците на кучета или лицата, които държат или отглеждат кучета, са длъжни да не ги оставят без надзор да напускат местата за отглеждането им, както и да осигуряват свободен достъп на служители на общината, “ВиК”,  “Енергоснабдяване”, БТК и др. доставчици на услуги до водомери, телефонни, интернет инсталации, електромери и др. или да монтират електрически домашен звънец на входовете откъм улицата.”

 (2) Който не осигури свободен, безпрепятствен достъп или е допуснал кучето да напусне дворното място, или не е монтирал електрически звънец се глобява в размер от 20 до 50 лева. 
(3) При неосигуряване на достъп или отказ да плати, или при повторно нарушение на лицето се налага глоба в размер от 60 до 250 лева.

Чл. 37 (1) При присъствие на животно, домашен любимец, на обществено място, собственикът е длъжен:

1. Да не оставя животното, домашен любимец, без надзор и да осигурява постоянен и непосредствен контрол върху поведението му.

2. Да не допуска контакт на потенциално болно, опасно или отровно животно, домашен любимец, с други животни и хора.

3. Да не допуска нарушаване на обществения ред от животното, домашен любимец.

4. Да не използва животното, домашен любимец, за комерсиални цели - просия, 

фотография, игри на късмета, хазарт, платени демонстрации на дресура и др.

5. Да носи със себе си, съответния регистрационен документ на животното.

6. Да почисти мястото след дефекация на животното, домашен любимец, по начин, незамърсяващ съдовете за смет и околната среда.

(2) Забранено е разхождането без каишка и намордник на домашни любимци на:
1. територията на детски градини и училища.

2. територията на здравни заведения.

3. територията на детски площадки.

4. територията на градските паркове и градини. 
(3) Кметът на общината със заповед определя местата за свободно разхождане на кучета и други домашни любимци.

(4) Който води куче е длъжен:

1. да го води винаги на повод не по-дълъг от 2 метра. Свободно пускане на кучето е забранено на местата по ал.2 от настоящия член.

  2. да води кучето при спазване на условията на чл.177, ал.1, т.3 от ЗВМД 

  3. да не подтиква към нападение кучето срещу хора и животни, освен в условията на неизбежна самоотбрана.

4. при пътуване в средства на обществен транспорт едрите и средни породи кучета да се водят с къс повод и с намордник, а дребните породи кучета  и др. дребни видове животни – компаньони, при възможност в транспортни клетки или други приспособления, обезопасени срещу възможността, животното компаньон да избяга или да се нарани. Лицето, което ги води, отговаря за сигурността на животните и останалите пътници. От намордник са освободени кучета – водачи на незрящи хора.

(5) Кучета водачи се допускат във всички търговски и обществени обекти на територията на община Божурище.
(6) На лица под 14 год. не се разрешава да водят кучета от едри породи на обществени места.

(7) При подадени писмени сигнали за агресивно куче на известен адрес на отглеждане се извършва съвместна проверка от служител от общинската администрация, председателя на ЕС, когато кучето се отглежда в жилище в режим на етажна собственост или кмета на кметство или кметския наместник, когато кучето се отглежда в населено място извън град Божурище. При доказани данни за агресивно поведение на кучето на обществено място на собственика се връчва предписание.

(8) При подадени писмени сигнали за агресивно куче на неизвестен адрес на отглеждане общинската администрация се обръща за съдействие за установяване на адреса на собственика към органите на МВР. При установяване на адреса се процедира по реда на предходната алинея.

(9)  При наличие на достатъчно доказателства за агресивно поведение на куче в степен, застрашаваща здравето и живота на хората и другите животни, установени по съответния, нормативно определен ред, кучето се изземва от оправомощените длъжностни лица от общинската администрация със съдействието на държавните контролни органи.
(10) 1. Който не спазва правата и  задълженията по чл. 30  му се налага имуществена санкция глоба в размер от 50 до 250 лева. 
2. При отказ да изпълни даденото му предписание, или възпрепятства по какъвто и да е начин общинската администрация, полицията или другите контролни  органи да изпълнят задълженията си по чл.30, откаже да плати наложената му глоба, или при повторно нарушение, лицето се глобява в размер от 250 до 500 лева.

Чл. 38 Собствениците на умрели животни са длъжни да уведомят незабавно органите на РДВСК.

Чл. 39 (1) Труповете на умрели животни на територията на града се предават на Екарисаж. Населението на общината да се уведомява за сроковете и начина по предаване на трупове на умрели животни.
(2) До определяне или изграждане на Екарисаж кметовете и кметските наместници определят трупосъбирателни пунктове или ями, където собствениците извозват труповете на умрелите животни.

(3) Местата на тези обекти следва да отговарят на ветеринарно санитарните и хигиенните изисквания.

Чл. 40 (1) За неспазване реда и задълженията по чл.31 и чл.32, на виновните лица се налагат глоби в размер от 100 до 500 лева. 

(2) При отказ да плати глобата или извърши повторно нарушение на лицето се налага глоба в размер от 500 до 1500  лева.
ГЛАВА ОСМА
ОПАЗВАНЕ НА ОБЩЕСТВЕНИЯ РЕД И ЧИСТОТАТА ПРИ ПРОВЕЖДАНЕТО НА СЪБРАНИЯ, МИТИНГИ И МАНИФЕСТАЦИИ И ДРУГИ МАСОВИ ПРОЯВИ
Чл. 41 (1) Събрания, митинги и манифестации могат да се провеждат от граждани, от сдружения, от политически и други обществени организации по реда и при спазване изискванията на Закона за събранията, митингите и манифестациите (ЗСММ).
(2) Писменото уведомление по чл. 8 от ЗСММ се отправя до кмета на общината.
(3) Уведомленията по чл. 8 и чл. 11 от ЗСММ се подават най-малко в 72 часа преди началото на планираното провеждане на проявата, а при неотложни случаи най – малко 2 дни преди провеждането.
Чл. 42 (1) В уведомлението за провеждане на събрание или митинг се посочват: пълното наименованието на организатора и неговото седалище; точните имена и адреси на представляващите го лица, както и техните изборни длъжности; целта, мястото, времето на провеждане и предполагаемия брой на участниците.

(2) В уведомлението за провеждане на манифестация, освен данните по предходната алинея, се посочва и пътя на движението й.
Чл. 43 Организаторите на събрание, митинг или манифестация, разгласяват провеждането им след изтичането на 24 часа от уведомлението, ако в този срок не е наложена забраната по чл. 12, ал. 3 от ЗСММ.

Чл. 44 (1) Когато след изтичането на двадесет и четири часа от получаването на уведомление от даден организатор, постъпят уведомления за провеждане на други прояви за същото време, място и път на движение съответните органи осигуряват провеждането само на проявата по първото уведомление.

(2) Когато са постъпили уведомления от няколко организатори за провеждането на различни прояви в едно и също време, място и път на движение преди изтичането на двадесет и четири часа от постъпването на първото уведомление, съответните органи на общинската администрация съдействат за постигане на съгласие между заинтересованите организатори за безконфликтно провеждане на планираните прояви в различно време или място. Ако съгласие не бъде постигнато, органите на общинската администрация осигуряват провеждането на обществената проява, за която е пристигнало първото уведомление.

Чл. 45  (1) Организаторите на проявите по тази глава са длъжни да осигурят спазването на обществения ред при провеждането им, чистотата на ангажираните площи след края на съответната проява, както и опазването на общинските имоти от повреждане и унищожаване.

(2) Общинската администрация, със съдействието на полицията, взимат необходимите мерки за нормалното протичане на проявата, осигуряване на обществения ред и безопасността на движението.


(3) При нарушения на задълженията по ал. 1, контролните органи съставят актове на нарушителите.

Чл. 46  Препис от акта за забраната по чл. 12, ал. 2 и ал. 3 от ЗСММ се изпраща на съответните полицейски органи след изтичане на сроковете по чл. 12, ал. 4 и 5 от същия закон.

Чл. 47  Разрешение за провеждане на спортни и културни обществени прояви на открити общински площи; извън предназначените за целта места (стадиони, зали, салони) се дава от кмета на общината по реда и условията на тази глава.
Чл. 48 (1) За неспазване разпоредбите на настоящата глава на виновните лица се налагат глоби в размер от 50 до 150 лева. 

(2) При отказ да плати наложената глоба на лицето се налага глоба в размер от 150  до 500  лева.
ГЛАВА ДЕВЕТА
АДМИНИСТРАТИВНО-НАКАЗАТЕЛНО ПРОИЗВОДСТВО
Чл. 49 (1) Административно-наказателно производство се образува със съставяне на акт за установяване на извършеното административно нарушение по образец – Приложение № 1.
(2) Към акта се прилагат  възраженията, събраните доказателства и всички приложения към преписката.

(3) След получаване на преписката кметът на общината: 

1. връща на актосъставителя издадения от него акт, ако установи, че не е бил предявен на нарушителя;

2. уведомява за съставения акт пострадалите от нарушението, ако има такива и адресите им са известни;

3. извършва проверка на акта с оглед на неговата законосъобразност и обоснованост;

4. преценява възраженията и събраните доказателства;

5. при необходимост възлага на длъжностни лица от администрацията извършване на  разследване на спорните обстоятелства.

(4) След изтичане на шестмесечния срок по чл. 34, ал. 3 ЗАНН при  непроизнасяне от страна на кмета производството се прекратява.
Чл. 50 Фактите и обстоятелствата, доказващи извършеното нарушение в административно-наказателното производство по настоящата наредба се установяват чрез технически средства-електронни и механични съоръжения, обяснения, декларации на страните или на техни представители, сведения, писмени и веществени доказателствени средства, заключения на вещи лица и други средства, които не са забранени със закон, освен ако специален закон предписва доказването на някои факти и обстоятелства да се извърши и с други средства.

Чл. 51 (1) Въз основа на съставените актове кметът на община Божурище или писмено упълномощен от него заместник-кмет, издават на нарушителите наказателни постановления ако няма основание за прилагане разпоредбите на чл. 39, ал.1 и ал.2 от ЗАНН.
(2) Наказателното постановление се съставя на бланка по Приложение № 2 и  съдържа:

1. трите имена и длъжността на лицето, което го е издало;

2. датата на издаването и номерата на постановлението;

3.датата на акта, въз основа на който се издава, и името, длъжността и местослуженето на актосъставителя;

4. трите имена на нарушителя и точния му адрес, ЕГН;

5.описание на нарушението, датата и мястото, където е извършено, обстоятелствата, при които е извършено, както и на доказателствата, които го потвърждават;

6. законните разпоредби, които са били нарушени виновно;

7. вида и размера на наказанието;

8. вещите, които се отнемат в полза на държавата;

9. размера на обезщетението и на кого следва да се заплати;

10. дали наказателното постановление подлежи на обжалване, в какъв срок и пред кой съд.

(3) Наказателното постановление задължително се подписва от длъжностното лице, което го е издало.

(4) Препис от наказателното постановление се връчва срещу подпис на нарушителя и на поискалия обезщетение. Когато нарушителят или поискалият обезщетение не се намери на посочения от него адрес, а новият му адрес е неизвестен, наказващият орган отбелязва това върху наказателното постановление и то се счита за връчено от деня на отбелязването.

Чл. 52  Образуването на административно-наказателни производства за нарушения, съставяне на актовете, издаването, връчването и обжалването на наказателните постановления, определянето на обезщетенията за причинените от нарушителите вреди, както и изпълнението на влезлите в сила наказателни постановления, става по реда и в сроковете на ЗАНН при спазване на следните процедурни правила:

1. Наказателното постановление се издава и когато е допусната нередовност в акта, стига да е установено по безспорен начин извършването на нарушението, самоличността на нарушителя и неговата вина.

2. В случаите, когато кметът  налага наказание, той се произнася в срок от три работни дни и по искането за обезщетение на причинените от нарушението вреди, отправено в писмена форма и заведено в деловодството на общината. 

3. Ако с нарушението са причинени вреди на държавно предприятие, учреждение или организация, наказващият орган се произнася по обезщетението и без да е предявено искане.

4. Размерът на обезщетението за вредите се определя по предвидения ред, а когато няма такъв, може да бъде определен с помощта на вещо лице. Ако при решаване на въпроса за обезщетението възникнат трудности от фактически или правен характер, производството по него се прекратява, а заинтересуваният се насочва да потърси обезщетение чрез съда на общо основание.

Чл. 53 (1) Административно-наказателно отговорни са и непълнолетните лица, навършили шестнадесетгодишна възраст, когато са били в състояние да разбират свойството и значението на извършеното и да ръководят постъпките си.

(2) За нарушения, извършени от малолетни лица, непълнолетни на възраст от 14 до 16 години и поставени под пълно запрещение, отговарят съответно родителите, попечителите или настойниците, когато съзнателно са допуснали извършването им или са били в състояние да предотвратят нарушението, но не са го сторили (чл.26, ал.3 от ЗАНН).

Чл. 54 (1) Кметът на общината, с предоставените му от нормативните актове правомощия и чрез взаимодействие с държавните органи, обществените организации и гражданите, организира и контролира спазването на обществения ред на територията на Община Божурище. Засилен контрол осъществява в урбанизираната територия.

(2) Контролни органи за изпълнението на тази наредба са Упълномощени от кмета на община Божурище длъжностни лица и органите на полицията.
(3) Контролните органи са длъжни да съставят актове на нарушителите за всяко, установено от тях нарушение в предоставените им с тази наредба правомощия.

Чл. 55 (1) Кметът на общината прекратява преписката с мотивирана резолюция,  когато установи, че:

1. деянието не е нарушение;

2. нарушението не е извършено от лицето, посочено като нарушител;

3. деянието не може да се вмени във вина на лицето.

(2) Преписката следва да бъде прекратена дори при констатиране само на един от горепосочените елементи.

(3) С резолюцията кметът на общината постановява и връщане на иззетите вещи, освен ако притежаването им е забранено, или заплащане на тяхната равностойност когато се касае за вещи, подлежащи на бързо разваляне.

(4) Вещите, притежаването на които е забранено, не се връщат, а с тях се постъпва по реда, установен в съответните нормативни актове.

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1.  По смисъла на наредбата:

1. „Шумни дейности” са дейности, при които е налице денонощно, дневно или нощно излагането на човешкия организъм на въздействието на фактора шум, при което въздействие  се предизвиква дискомфорт
2. "Агресивно куче" е:


а) куче, отглеждано или дресирано с цел повишаване на агресивността, респективно кучета, при които се предполага завишено в противоестествена степен желание за нападение, готовност за борба и злоба;


б) куче, доказало се като хапещо;


в) куче, склонно към преследване и убиване на дивеч и селскостопански животни (това не се отнася за ловни кучета, които преследват дивеч по време на официален ловен излет);

г) куче, нееднократно нападало хора по агресивен и заплашителен начин;

д) куче, хапало нееднократно без провокация и необходимост от защита при нападение;

е) куче, хапало други кучета, въпреки недвусмислени жестове на подчинение (типични за вида);

- кучето "не е агресивно", ако е хапало при самозащита или защита на стопанина (респективно човека, под чийто контрол се намира в момента).
3. „Повторно нарушение по смисъла на Наредбата е нарушение, което е извършено по един и същи текст 12 месеца от датата на извършване на първото нарушение”.


§2. Определенията за дейности, предизвикващи шум, нива и допустими въздействия на експозиция на фактора шум, се определят, съобразно изискванията на Наредба № 6 от 26 юни 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, методите за оценка на стойностите на показателите за шум и на вредните ефекти от шума върху здравето на населението         (обн. дв. бр.58 от 18 юли 2006г.) на Министерството на здравеопазването и Министерството на околната среда и водите.

§3. Собственици, наематели, държатели, ползватели на обекти по Закона за туризма, на търговски обекти, офиси, жилища и др. са длъжни да осигуряват свободен достъп за контрол на органите по настоящата Наредба.

§4. За възпрепятстване по какъвто и да е начин на контрол и изпълнение на задължения по настоящата наредба, на лицето се съставят актове, след което им се налагат глоби в размер от 250  до 500  лева. 


§5. Неразделна част от наредбата са Приложение 1 и Приложение 2, както и образец на Фиш за налагане на глоба на място.

§6. За неопределените с Наредбата случаи се прилагат разпоредбите на действащите закони или се приемат решения на общинския съвет.


§7. Общинската администрация отпечатва Актовете за установяване на административни нарушения и Наказателните постановления за налагане на глоби и  Наредбата, която я разпространява сред жителите на общината.


§8. (1) За маловажни случаи на административни нарушения, установени при извършването им, когато това е предвидено в настоящата наредба, служителите на Общински инспекторат към Община Божурище, могат да налагат на местонарушението глоби в размер от 10 до 100 лв. За наложената глоба се издава фиш, който съдържа данни за самоличността на контролния орган и на нарушителя, мястото и времето на нарушението, нарушените разпоредби и размера на глобата. Фишът се подписва от контролния орган и от нарушителя, че е съгласен да плати глобата, и се изпраща на финансовия орган на съответната общинска администрация за изпълнение. На нарушителя се дава препис, за да може да заплати доброволно глобата.

(2) Ако нарушителят оспори нарушението или откаже да плати глобата, за нарушението се съставя акт съгласно разпоредбите на този раздел.
§9. Наредба №1 за обществени ред на територията на община Божурище е приета с решение №5 от Протокол №1/2020-23 от 14.01.2020г. и влиза в сила от 01.02.2020г.









Общински съвет
Приложение № 1 Образец на акт за административно нарушение.

	ОБЩИНА БОЖУРИЩЕ – СОФИЙСКА ОБЛАСТ

гр.Божурище, бул.Европа 85 тел. факс: 07112 / 31-04


АКТ  № .............................

за установяване на административно нарушение

Днес, ......................... 20 .................... г., 

Подписаният:

 .................................................................................................................................................................

име, презиме, фамилия на длъжност .............................................................................  към община Божурище в присъствието на свидетелите:

................................................................................................................................................................ ,

(трите имена по лична карта и адрес по л.к.)

ЕГН: ................................................................

1. очевидец;  2. присъствал при установяване на нарушението. 3. при съставянето на акта нарушението;

ЕГН ................................................................

Съставих настоящия акт против: 

...........................................................................................................................................................

(име, презиме, фамилия)

ЕГН ........................................................ ,

живущ ........................................................................в гр. (с.) ..................................................... .....,

за това, че:

1. На ............................   20 .......................   г. в гр. (с.) .....................................................................

(посочват се датата и обстоятелствата при извършване на нарушенията)

...................................................................................................................................................................

..................................................................................................................................................................

..................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

..................................................................................................................................................................

..................................................................................................................................................................

с което е нарушил:

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

..................................................................................................................................................................

(посочват се законовите разпоредби, които са нарушени)

От нарушението са претърпели (не са претърпени) имуществени вреди

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

..................................................................................................................................................................

(посочват се трите имена

(наименованието) и точният адрес на пострадалите лица или обекти и какви вреди са причинени)

Иззех като доказателства: ...................................................................................................................................................................

...................................................................................................................................................................

...................................................................................................................................................................

...................................................................................................................................................................

...................................................................................................................................................................

(описват се иззетите писмени документи, материали и вещи и на кого се предават за пазене)

Запознах се със съдържанието на акта и правя следните обяснения и възражения:

...................................................................................................................................................................

...................................................................................................................................................................

...................................................................................................................................................................

...................................................................................................................................................................

(попълва се от нарушителя)

Уведомен съм, че в 3 - дневен срок от запознаването със съдържанието на акта мога да направя допълнителни обяснения и възражения. Задължавам се при промяна на адреса си да посочвам новия.

Настоящият акт се състави в 4 еднообразни екземпляра.

Актосъставител: ..........................

      (подпис)

Свидетели: 1. ...............................

                               (подпис)

        2. ................................

                               (подпис)

Запознат със съдържанието на акта нарушител:

        ..............................

                             (подпис)

 Дата на запознаване с акта: ............................... год.

Забележка: Отказът на нарушителя да се запознае със съдържанието на акта се установява с подписа на един свидетел

...................................................................................................................................................................

(трите имена и точният адрес на свидетеля по лична карта)

Дата ................/.................. г.

Подпис на свидетеля:

....................................

	ОБЩИНА БОЖУРИЩЕ – СОФИЙСКА ОБЛАСТ

гр.Божурище, бул.Европа 85 тел. факс: 07112 / 31-04


Р А З П И С К А

На основание чл.43, ал.5 от ЗАНН

Подписаният .........................................................................................................





(трите имена по л.к. и ЕГН)

получих препис от акт № .............................../................. г. 


Уведомен съм, че в  тридневен срок  мога  да направя  допълнителни  обяснения и възражения.


Задължавам се при промяна на адреса да посочвам новите данни.

ПОДПИС:  ..........................

ДАТА:   .....................................

(на получаване на препис от акта)

Приложение № 2 Образец на Наказателно постановление 
	[image: image3.jpg](25
=
=
o
>
=
o





	ОБЩИНА БОЖУРИЩЕ – СОФИЙСКА ОБЛАСТ

гр.Божурище, бул.Европа 85 тел. факс: 07112 / 31-04


НАКАЗАТЕЛНО  ПОСТАНОВЛЕНИЕ

№ …………..... / ...... 20  ......  г.


Днес, ........................ 20 ….... г.,

подписаният  ..................................................................................................................................................................

/собствено, бащино и фамилно име и длъжността на административно наказващия орган/

като разгледах акт за установяване на административно нарушение №  ....... от ........... 20 ...... г.,

съставен от    ...................................................................................................................................................................

/трите имена на актосъставителя/

на длъжност ...... ……………………………………………………….............…….. в община Божурище 

против.......................................................................................................................................................

/собствено, бащино и фамилно име на нарушителя (за физическо лице), наименование на предприятието за ЮЛ/

ЕГН: ....................................................................            БУЛСТАТ  ......................................................         

адрес (седалище и адрес на управление) гр. /с./  ..................................................................................................................................................................

месторабота ...................................................................................................................................................................

представлявано от   .........................................................................................................................................

/собствено,бащино и фамилно име, ЕГН  на представителя, когато нарушителят е ЕТ или ЮЛ /

УСТАНОВИХ:

На ............................   20 .......................   г. в гр. (с.) ..................................................................................................................................................................

/посочват се датата и обстоятелствата при извършване на нарушенията/

...................................................................................................................................................................

...................................................................................................................................................................

...................................................................................................................................................................

...............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

Осъществен е състава на чл. ...................................................................................................................................................................

/разпоредби, които са били нарушени/

във връзка с чл.  .....................................................................................................................................

Нарушението е за   .......................  път.

..................................................................................................................................................................

/посочва се номер и дата на влезли в сила наказателни постановления за същото по вид нарушение/

Установеното в АУАН нарушение се потвърждава от приложените доказателства:   

...................................................................................................................................................................

...................................................................................................................................................................

...................................................................................................................................................................

......................................................................................................................................................................................................................................................................................................................................

/описва се протокола за извършената проверка и др. събрани доказателства, писмени обяснения, декларации, веществени доказателства и др./

...................................................................................................................................................................

...................................................................................................................................................................

......................................................................................................................................................................................................................................................................................................................................


Предвид изложеното и на основание  чл. 53 във връзка с  чл. 27 /чл. 83/ и чл. 3, ал. 2

от Закона за административните нарушения и наказания   

ПОСТАНОВИХ:


НАЛАГАМ на  ...................................................................................................................................................................

/собствено, бащино и фамилно име на нарушителя (за физическо лице), наименование на предприятието ( за ЮЛ)/

Служ. №..........................................................             БУЛСТАТ ...........................................................   

адрес (седалище и адрес на управление) гр. /с./  ...................................................................................................................................................................

представлявано от  ..................................................................................................................................................................

/собствено,бащино и фамилно име, ЕГН  на представителя и длъжност, когато нарушителя е ЕТ или ЮЛ/

административна санкция: глоба в размер на  ...... ............................................................................. лева,

/посочва се цифром и словом  размера на санкцията/

на основание чл. ...................................................................................................................................................................

/законовите разпоредби, регламентиращи санкцията/

лишаване от право да упражнява дейност ...................................................................................................................................................................

/посочва се вида на дейността, от чието упражняване се лишава нарушителя/

за срок от  ....................................... , на основание чл. ........................................................................

/законовите разпоредби, регламентиращи санкцията/

ОТНЕМАМ в полза на община Божурище следните вещи: ...................................................................................................................................................................

...................................................................................................................................................................

/описват се по вид, количество и стойност вещите и се посочва документа, с който са иззети/

на основание чл. ...................................................................................................................................................................

/посочва се правната норма, регламентираща отнемането на  движими вещи в полза на общината/


Настоящето постановление може да бъде обжалвано в 7 дневен срок  пред Районен съд гр. ................ , чрез  община Божурище.

КМЕТ НА ОБЩИНА БОЖУРИЩЕ: ................................................

       /подпис/    
Запознат със съдържанието на Наказателното постановление нарушител:

..............................

      (подпис)

 Дата на запознаване с акта: ............................... год.

Р  А  З  П  И  С  К  А

Днес ............................... г., 

.................................................................................................................. с ЕГН ..................................

(име, презиме, фамилия)

на длъжност .......................................................................... в качеството си на  ..............................

на  ............................................................................................................................................................

(име/наименование на нарушителя/задълженото лице)

Служ. № ............................................................              БУЛСТАТ ........................................................               

получих екземпляр от  ............................................................................................................................

издаден от  .................................................................... , на длъжност .................................................

при община Божурище.

При получаване на  ............................................... от пълнолетен член на семейството, същият се задължава да го предаде на лицето или неговия пълномощник.

ВРЪЧИЛ: ........................................................................         ПОЛУЧИЛ: ............................................

........................................................................................          ................................................................

(трите имена, длъжност)                                                 (трите имена, длъжност)

Подпис: ...........................................


         Подпис: ...............................................

БЕЛЕЖКА НА ВРЪЧИТЕЛЯ:    (при отказ)                            СВИДЕТЕЛИ: 

Днес, ......................................... г. лицето.,                             1. ...... ..................................................                 

                                                                                                                     (трите имена и ЕГН)

.........................................................................                           ...........................................................

                         (трите имена) 

в качеството му на  ..................................... ,                          адрес: .................................................

..........................................................................                         ПОДПИС: ........................                

( име/наименование на нарушителя/задължено лице)        

отказа да получи екземпляр от настоящия акт.                   2. ........................................................

                                                                                                      (трите имена и ЕГН)

ВРЪЧИЛ: ....................................................................             ............................................................

.....................................................................................

                     (трите имена и длъжност)                                 адрес: ...............................................

ПОДПИС: ..................................                                                 ПОДПИС: ..................................

